《归兴》
宋代·于石

归欤高枕寄林泉，安用悲歌行路难。
君子患无真气节，世人空笑旧衣冠。
雪深处士梅花屋，月冷先生苜蓿盘。
谁谓家贫无一物，床头三尺剑光寒。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。